W. KULCZYNSKI. SPINNEN. 495 



raro — imo plerumque — supra fascià rufà eundem in modum atque in G. crucigerà ornantur; 

 pictura tamen spinarum harum non eadem est in utràque specie: vitta nigra, quâ dorsum 

 abdominis in parte anticà laterali ornatur, in G. crepidophorà aequabiliter in basim spinae 

 extenditur et paulo post. cum colore nigro partis apicalis spinae in eius latere antico con- 

 iungitur; in G. crucigerà vitta dicta ubi basim spinae attingit, oblique deorsum descendit et 

 cum colore nigro partis apicalis spinae in eius latere inferiore coniungitur; spina a fronte 

 adspecta basi fascià rufà ornatur in G. crucigerà et infra solum anguste nigra est, in G. crepi- 

 dophorà autem nigra est in toto latere antico aut basi rufa in lateris dicti dimidio superiore 

 solum, in inferiore nigra; hac re facilius nonnunquam species, de quibus agitur, distinguuntur 

 inter se quam forma spinarum. Epigyne similis est in utràque specie, e corpore constat molli, 

 pallide colorato, a fronte et a parte posticâ modice complanato, semicirculari aut triangulari 

 lateribus rotundatis, quum a fronte adspicitur, et e scapo corneo parvo lamelliformi ; plerumque 

 scapus multo tenuior est in G. crucigerà, lateribus parallelis, duplo — quadruplo longior quam 

 latior, in G. crepidophorà contra plerumque ovatus, circiter sescuplo longior quam latior; sed 

 variât scapus forma et non raro exempla inveniuntur, quae utrum ad G. crucigeram an ad 

 G. crepidophoram pertineant, e scapo epigynae cognosci non potest. 



Mas, quem T. THORELL pro G. crucigerà habuit, probabiliter non ad hanc speciem 

 pertinet sed fortasse ad G. crepidophoram; maris saltem in copulâ cum feminâ G. crucigerae 

 lecti conductor emboli „tortuoso-sinuatus" dici non potest; conductorem in cochleam, non 

 arcte quidem contortum alius quidam mas babet, quem pro G. crepidophorà habeo, quoniam 

 eodem loco atque feminae G. crepidophorae lectus est et simillimus mari G. crucigerae. 



Maris G. crucigerae oculi antici latérales ante frontem vix, foras vero insigniter pro- 

 minent, area oculorum mediorum insigniter convexa est, ad oculos posticos sulco transverso 

 vadoso ornata. Clypeus (insigniter reclinatus) sub oculis mediis altitudine ca. 5 / 7 diametri horum 

 oculorum aequat, sub lateralibus dimidio saltem humilior est quam area oculorum mediorum 

 longa. Oculorum mediorum anticorum diameter ca. 0.13, posticorum ca. 0.095 longa est, oculi 

 latérales subaequales (anticorum diameter ca. 0.08, posticorum 0.075 longa), spatio minuto 

 inter se distantes; oculi antici medii inter se 0.04. postici 0.08, hi a lateralibus posticis 0.27 

 remoti; area oculorum mediorum ante 0.24, pone 0.25 lata, 0.27 longa. Sternum valde subtiliter, 

 densissime granulatum. Palporum lamina tarsalis basi valde, ceterum leviter convexa. Stemma 

 a parte exteriore superiore adspectum e lobis duobus imprimis constare videtur, basali rotun- 

 dato et apicali oblongo, longiore, apicem versus leviter, inaequabiliter angustato; hic lobus in 

 dentés duos brèves, triangulares, obtusiusculos desinere videtur, exteriorem paulo angustiorem, 

 ad apicem situm, et interiorem, ipsum apicem stemmatis occupantem, longius anteriora versus 

 pertinentem (dens exterior tuberculum est crassum in margine lobi, de quo agitur, situm ; 

 dens apicalis ad aliam quandam partem stemmatis pertinet). Cum parte exteriore posteriore 

 lobi dicti sclerites alius contingit, apicem stemmatis longe non attingens, a basi ad médium 

 latitudine aequali, in dimidio apicali lateris interioris insigniter angustatus et paulo sinuatus, 

 forma paulo varians, modo piriformis fere, asymmetricus, modo apice anguste oblique truncatus 

 aut rotundatus. In latere interiore stemma, parte quâdam basali excepta, profunde excavatum 

 est; cavum hoc extrinsecus scleritâ commodum dicto definitur, in latere interiore eius autem 

 conductor emboli conspicitur, qui taenia est longa, latitudine paulo inaequali, leviter sinuata 

 sed in cochleam non contorta, apicem stemmatis attingens, nigra ; in cavo margo in oculos 

 Xova Guinea. V. Zoologie. 63 



